CELEX: C2007/170/72
Language: da
Date: 2007-07-21 00:00:00
Title: Sag T-196/07: Sag anlagt den 5. juni 2007 — Dyckerhoff Polska mod Kommissionen

21.7.2007   
            
            
               DA
            
            
               Den Europæiske Unions Tidende
            
            
               C 170/38
            
         Sag anlagt den 5. juni 2007 — Dyckerhoff Polska mod Kommissionen
   (Sag T-196/07)
   (2007/C 170/72)
   Processprog: polsk
   Parter
   
      Sagsøger: Dyckerhoff Polska sp. z o.o. (ved radca prawny P.K. Rosiak og adwokat F. Puel)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Kommissionens beslutning af 26. marts 2007 om den nationale plan for tildeling af drivhusgasemissionskvoter, som Polen har fremlagt i henhold til Europa-Parlamentets og Rådets direktiv 2003/87/EF annulleres.
            
         
               —
            
            
               Kommissionen tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om annullation af Kommissionens beslutning K (2007) 1295 af 26. marts 2007 om den nationale plan for tildeling af drivhusgasemissionskvoter, som Polen har fremlagt i henhold til Europa-Parlamentets og Rådets direktiv 2003/87/EF (1), hvorved Kommissionen besluttede, at visse aspekter i den polske Nationale Plan for Tildeling af Drivhusgasemissionskvoter for 2008-2012, som blev meddelt Kommissionen den 30. juni 2006, var uforenelig med artikel 9, stk. 1, artikel 9, stk. 3, artikel 10, artikel 13, stk. 2, og kriterierne i bilag III til direktiv 2003/87/EF. I den anfægtede beslutning reduceres 26,7 % af den grænse for kuldioxidemissioner for 2008-2012, den grænse, som Polen har foreslået i den til Kommissionen meddelte nationale plan for tildeling af drivhusgasemissionskvoter.
   Anbringenderne og de væsentligste argumenter, sagsøgeren har fremført, er identiske med dem, der er fremført i sag T-195/07.
   
      (1)  Europa-Parlamentets og Rådets direktiv 2003/87/EF af 13.10.2003 om en ordning for handel med kvoter for drivhusgasemissioner i Fællesskabet og om ændring af Rådets direktiv 96/61/EF (EUT L 275, s. 32).